Page:Blue e'ed Mary.pdf/7

 

Young Jockey was the blithest lad

In a’ our town or here awa;

Fu’ blithe he whistled at the gaud,

Fu’ lightly danc’d he in the ha’!

He roos’d my e’en sae bonnie blue,

He roos’d my waist sae genty sma;

An’ ay my heart comes to my mou,

When ne’er a body heard or saw.

My Jockey toils upon the plain,

Thro’ wind and weet, thro’ frost and snaw;

And o’er the lea I leuk fu’ fain

When Jockey’s owsen hameward ca’.

An’ ay the night comes round again,

When in his arms he taks me a’;

An’ ay he vows he’d be my ain

As lang’s he has a breath to draw.





O on and awa’; Willie,

O Kenmure’s on and awa:

An’ Kenmure’s lord’s the bravest lord

That ever Callaway saw.